ddrg/super_eurlex huggingface dataset:
BEGRUNDELSE

1.BAGGRUND FOR FORSLAGET

•Forslagets begrundelse og formål

I henhold til artikel 396 i direktiv 2006/112/EF af 28. november 2006 om det fælles merværdiafgiftssystem (herefter "momsdirektivet") kan Rådet med enstemmighed på forslag af Kommissionen give en medlemsstat tilladelse til med et tredjeland eller et internationalt organ at indgå en aftale, hvis bestemmelser kan fravige fra momsdirektivet.

Ved brev registreret i Kommissionen den 24. september 2015 anmodede Frankrig om tilladelse til at indgå en aftale med Schweiz om den territoriale anvendelse af momsordningen i lufthavnen Bâle-Mulhouse. I overensstemmelse med momsdirektivets artikel 396, stk. 2, underrettede Kommissionen ved brev af 24. oktober 2016 de øvrige medlemsstater. Ved brev af 25. oktober 2016 meddelte Kommissionen Frankrig, at den rådede over alle nødvendige oplysninger for at kunne tage stilling til anmodningen.

Lufthavnen Bâle-Mulhouse er i sin helhed beliggende i fransk territorie og indgår derfor i det såkaldte "momsområde", som defineret i momsdirektivets artikel 5.

Med hensyn til opførelsen og driften af lufthavnen indgik Frankrig og Schweiz en konvention i 1949 (herefter benævnt "konventionen"). Af artikel 8 i denne konvention fremgår det, at der skal oprettes et såkaldt schweizisk toldområde bestående af et afgrænset område i lufthavnen, hvor de schweiziske myndigheder har lov til at kontrollere varer og passagerer, der kommer fra eller skal til Schweiz. I bilaget til konventionen bestemmes det desuden, at der vil blive indgået en aftale mellem de respektive regeringer, bl.a. om de skatteregler, som vil finde anvendelse på virksomheder i dette område. Der blev imidlertid aldrig indgået en sådan aftale.

I 2015 besluttede Frankrig og Schweiz at indgå en international aftale, ifølge hvilken det schweiziske toldområde ville være udelukket fra momsdirektivets territoriale anvendelsesområde, idet dette område ville blive opfattet som en del af det schweiziske momsområde. Som et resultat heraf ville Schweiz få lov til at anvende sine egne momsregler.

Da en sådan international aftale indeholder en foranstaltning, som fraviger momsdirektivet med hensyn til territorialitetsprincippet, kræves der en tilladelse fra Rådet efter forslag fra Kommissionen.
BEGRUNDELSE

1.BAGGRUND FOR FORSLAGET

•Forslagets begrundelse og formål

Det fremgår af forordning (EU) 216/2013, at Den Europæiske Unions Tidende offentliggøres elektronisk. Med henblik på at sikre ægtheden, fuldstændigheden og uforanderligheden af denne elektroniske udgave bestemmes det i forordningens artikel 2, stk. 1, at "[d]en elektroniske udgave [...] skal være forsynet med en avanceret elektronisk signatur, der er baseret på et kvalificeret certifikat og genereret af et sikkert signaturgenereringssystem i overensstemmelse med direktiv 1999/93".

Direktiv 1999/93/EF af 13. december 1999 om en fællesskabsramme for elektroniske signaturer blev ophævet ved forordning (EU) nr. 910/2014 af 23. juli 2014 om elektronisk identifikation og tillidstjenester til brug for elektroniske transaktioner på det indre marked med virkning fra 1. juli 2016. Ved forordning 910/2014 gøres det muligt ud over den elektroniske signatur og den avancerede signatur, der allerede blev indført ved direktiv 1999/93, at bekræfte ægtheden af et dokument ved hjælp af et elektronisk segl eller et avanceret elektronisk segl, der er baseret på et certifikat for elektronisk segl. Den væsentligste forskel mellem den (avancerede) elektroniske signatur og det (avancerede) elektroniske segl består i, at underskriveren i det første tilfælde er en fysisk person (artikel 3, litra 9) og 14), i forordning 910/2014), mens det i det andet tilfælde er en juridisk person (artikel 3, litra 24 og 29), i forordning 910/2014).

Anvendelsen af et sådant avanceret elektronisk segl ville gøre det muligt at automatisere den elektroniske signatur og ligeledes at fremskynde offentliggørelsesproceduren på EUR-Lex.

Da autentificering ved brug af elektronisk segl fremfor ved elektronisk signatur ikke blot foretages ved hjælp af et andet elektronisk system, men udgør en reel retlig forskel (ved en signatur hviler autentificeringsmetoden på en bestemt fysisk persons handling, mens et segl skabes af en juridisk person, uden at den juridiske person angiver, hvem der har taget ansvaret for at autentificere dokumentet), er det nødvendigt at ændre forordning 216/2013, for at EU-Tidende kan bekræftes ved brug af et avanceret elektronisk segl.
AFGØRELSE NR. X/XXXX TRUFFET AF DET BLANDEDE UDVALG EU-MEXICO

af XX XXXXXX XXXX

om ændringer af bilag III til afgørelse nr. 2/2000 truffet af Det Fælles Råd EF-Mexico den 23. marts 2000 om definition af begrebet produkter med oprindelsesstatus og metoder for administrativt samarbejde

DET BLANDEDE UDVALG HAR —

Under henvisning til afgørelse nr. 2/2000 truffet af Det Fælles Råd EF-Mexico den 23. marts 2000 (herefter "afgørelse nr. 2/2000"), og bilag III dertil, særlig artikel 38, og

ud fra følgende betragtninger:

(1) I bilag III til afgørelse nr. 2/2000 er der fastsat oprindelsesregler for produkter med oprindelse i aftaleparternes territorier.

(2) De produktspecifikke oprindelsesregler, der er fastsat i tillæg II til bilag III til afgørelse nr. 2/2000 for produkter henhørende under position 2914 og 2915 i det harmoniserede system bør ændres, således at der muliggøres midlertidig anvendelse fra den 1. juli 2014 til den 31. december 2019 af de produktspecifikke oprindelsesregler, der er fastsat i note 2 og 3 til tillæg II (a) til bilag III til afgørelse nr. 2/2000, og ajourføres, således at de produktspecifikke oprindelsesregler moderniseres i overensstemmelse med nyere handelsaftaler. Det anses for hensigtsmæssigt at anvende den nye forlængelse med tilbagevirkende kraft fra den 1. juli 2014 for at undgå en afbrydelse i eksisterende økonomiske betingelser.

(3) I tillæg V til bilag III til afgørelse nr. 2/2000 fastsættes fristen for hver part til at acceptere et varecertifikat EUR.1, der er udstedt efterfølgende, jf. artikel 17, stk. 3, i nævnte bilag, eller for en eksportør til at fremlægge en fakturaerklæring for den importerende parts toldmyndigheder efter eksport af produkterne, jf. artikel 20, stk. 6, i bilag III til afgørelse nr. 2/2000.

(4) For produkter henhørende under position 2914 og 2915 i det harmoniserede system, der er importeret til EU i perioden fra den 1. juli 2014 til den 30. juni 2015, bør perioden for fremlæggelse forlænges til tre år for at tage hensyn til ændringerne med tilbagevirkende kraft af de produktspecifikke oprindelsesregler for disse produkter.

(5) Titlen på tillæg V til bilag III til afgørelse nr. 2/2000 bør ændres for at tilpasse den til den ændrede frist og til artikel 17, stk. 3, og artikel 20, stk. 6, i bilag III til afgørelse nr. 2/2000.

(6) Bilag III til afgørelse nr. 2/2000 truffet af Det Fælles Råd EF-Mexico bør ændres i overensstemmelse hermed —
BEGRUNDELSE

1.BAGGRUND FOR FORSLAGET

•Forslagets begrundelse og formål

Konventionen om kornhandel af 1995 (i det følgende benævnt "konventionen") blev indgået af EF ved Rådets afgørelse 96/88/EF indtil den 30. juni 1998 og er siden da blevet forlænget regelmæssigt. Konventionen forlænges hver gang for en periode på højst to år. Den blev senest forlænget ved beslutning truffet af Det Internationale Kornråd i juni 2015 og gælder indtil den 30. juni 2017. Det er i Unionens interesse, at konventionen forlænges med yderligere to år.

Formålet med dette forslag er at indhente Rådets bemyndigelse til, at Kommissionen på Unionens vegne i Det Internationale Kornråd stemmer for, at konventionen forlænges indtil den 30. juni 2019. Den formelle beslutning om at forlænge konventionen vil efter planen blive truffet på det 45. møde i Det Internationale Kornråd den 5. juni 2017.
BEGRUNDELSE

1.BAGGRUND FOR FORSLAGET

•Forslagets begrundelse og formål

For at sikre den nødvendige retssikkerhed og ensartethed på det indre marked skal Det Blandede EØS-Udvalg indarbejde al relevant EU-lovgivning i EØS-aftalen så hurtigt som muligt efter vedtagelsen og gøre det muligt for EØS-EFTA-staterne at deltage i EØS-relevante EU-aktioner og -programmer.

Udkastet til Det Blandede EØS-Udvalgs afgørelse (der er knyttet som bilag til forslaget til Rådets afgørelse) har til formål at ændre protokol 31 til EØS-aftalen om samarbejde på særlige områder ud over de fire friheder for at gøre det muligt for EØS-EFTA-staterne (Norge, Island og Liechtenstein) at deltage i EU-aktioner vedrørende budgetpost 02.03.01, "Det indre marked", og budgetpost 02.03.04, "Værktøjer til forvaltning af det indre marked", i Den Europæiske Unions almindelige budget for regnskabsåret 2017.

•Sammenhæng med de gældende regler på samme område

Vedlagte udkast til Det Blandede EØS-Udvalgs afgørelse er fuldt ud i overensstemmelse med EØS-aftalens mål om at fremme en vedvarende og afbalanceret styrkelse af de handelsmæssige og økonomiske forbindelser mellem de kontraherende parter på lige konkurrencevilkår og under overholdelse af samme regler med henblik på at skabe et ensartet europæisk økonomisk samarbejdsområde.

•Sammenhæng med Unionens politik på andre områder

Det Blandede EØS-Udvalgs afgørelse er også i overensstemmelse med EU's øvrige politikker, navnlig gennem målet om at beskytte ensartethed på EU's indre marked.

2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET

•Retsgrundlag

I henhold til artikel 1, stk. 3, i Rådets forordning (EF) nr. 2894/94 om visse gennemførelsesbestemmelser til EØS-aftalen skal Rådet på forslag af Kommissionen fastlægge den holdning, som skal indtages på Unionens vegne til sådanne afgørelser.

Kommissionen forelægger i samarbejde med EU-Udenrigstjenesten udkastet til Det Blandede EØS-Udvalgs afgørelse til vedtagelse i Rådet som Unionens holdning. Kommissionen håber snarest muligt at kunne forelægge forslaget i Det Blandede EØS-Udvalg.

•Nærhedsprincippet (for områder, der ikke er omfattet af enekompetence)

Forslaget er i overensstemmelse med nærhedsprincippet af følgende grunde:

Målet med dette forslag, nemlig at sikre ensartethed på det indre marked, kan ikke i tilstrækkelig grad opfyldes af medlemsstaterne, men kan på grund af foranstaltningens virkninger bedre nås på EU-plan.

•Proportionalitetsprincippet
BEGRUNDELSE

1.BAGGRUND FOR FORSLAGET

•Forslagets begrundelse og formål

For at sikre den nødvendige retssikkerhed og ensartethed på det indre marked skal Det Blandede EØS-Udvalg indarbejde al relevant EU-lovgivning i EØS-aftalen så hurtigt som muligt efter vedtagelsen og gøre det muligt for EØS-EFTA-staterne at deltage i EØS-relevante EU-aktioner og -programmer.

Udkastet til Det Blandede EØS-Udvalgs afgørelse (der er knyttet som bilag til forslaget til Rådets afgørelse) har til formål at ændre protokol 31 til EØS-aftalen om samarbejde på særlige områder ud over de fire friheder for at gøre det muligt for EØS-EFTA-staterne (Norge, Island og Liechtenstein) at deltage i EU-aktioner vedrørende budgetpost 33 02 03 01: "selskabsret", der er indført i Den Europæiske Unions almindelige budget for regnskabsåret 2017.

•Sammenhæng med de gældende regler på samme område

Vedlagte udkast til Det Blandede EØS-Udvalgs afgørelse er fuldt ud i overensstemmelse med EØS-aftalens mål om at fremme en vedvarende og afbalanceret styrkelse af de handelsmæssige og økonomiske forbindelser mellem de kontraherende parter på lige konkurrencevilkår og under overholdelse af samme regler med henblik på at oprette et ensartet europæisk økonomisk samarbejdsområde.

•Sammenhæng med Unionens politik på andre områder

Det Blandede EØS-Udvalgs afgørelse er også i overensstemmelse med EU's øvrige politikker, navnlig gennem målet om at beskytte ensartethed på EU's indre marked.

2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET

•Retsgrundlag

I henhold til artikel 1, stk. 3, i Rådets forordning (EF) nr. 2894/94 om visse gennemførelsesbestemmelser til EØS-aftalen skal Rådet på forslag af Kommissionen fastlægge den holdning, som skal indtages på Unionens vegne til sådanne afgørelser.

Kommissionen forelægger i samarbejde med EU-Udenrigstjenesten udkastet til Det Blandede EØS-Udvalgs afgørelse til vedtagelse i Rådet som Unionens holdning. Kommissionen håber snarest muligt at kunne forelægge forslaget i Det Blandede EØS-Udvalg.

•Nærhedsprincippet (for områder, der ikke er omfattet af enekompetence)

Forslaget er i overensstemmelse med nærhedsprincippet af følgende grunde:

Målet med dette forslag, nemlig at sikre ensartethed på det indre marked, kan ikke i tilstrækkelig grad opfyldes af medlemsstaterne og kan derfor på grund af foranstaltningens virkninger bedre nås på EU-plan.

•Proportionalitetsprincippet
om den holdning, der skal indtages på Den Europæiske Unions vegne i Det Blandede EØS-Udvalg til en ændring af protokol 31 til EØS-aftalen om samarbejde på særlige områder ud over de fire friheder (Budgetpost 12.02.01 "Gennemførelse og udvikling af det indre marked for finansielle tjenesteydelser")

BEGRUNDELSE

1.BAGGRUND FOR FORSLAGET

•Forslagets begrundelse og formål

For at sikre den nødvendige retssikkerhed og ensartethed på det indre marked skal Det Blandede EØS-Udvalg indarbejde al relevant EU-lovgivning i EØS-aftalen så hurtigt som muligt efter vedtagelsen og gøre det muligt for EØS-EFTA-staterne at deltage i EØS-relevante EU-aktioner og -programmer.

Udkastet til Det Blandede EØS-Udvalgs afgørelse (der er knyttet som bilag til forslaget til Rådets afgørelse) har til formål at ændre protokol 31 til EØS-aftalen om samarbejde på særlige områder ud over de fire friheder for at gøre det muligt for EØS-EFTA-staterne (Norge, Island og Liechtenstein) at deltage i EU-aktioner vedrørende budgetpost 12 02 01: "Gennemførelse og udvikling af det indre marked for finansielle tjenesteydelser", der er indført i Den Europæiske Unions almindelige budget for regnskabsåret 2017.

•Sammenhæng med de gældende regler på samme område

Vedlagte udkast til Det Blandede EØS-Udvalgs afgørelse er fuldt ud i overensstemmelse med EØS-aftalens mål om at fremme en vedvarende og afbalanceret styrkelse af de handelsmæssige og økonomiske forbindelser mellem de kontraherende parter på lige konkurrencevilkår og under overholdelse af samme regler med henblik på at oprette et ensartet europæisk økonomisk samarbejdsområde.

•Sammenhæng med Unionens politik på andre områder

Det Blandede EØS-Udvalgs afgørelse er også i overensstemmelse med EU's øvrige politikker, navnlig gennem målet om at beskytte ensartethed på EU's indre marked.

2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET

•Retsgrundlag

I henhold til artikel 1, stk. 3, i Rådets forordning (EF) nr. 2894/94 om visse gennemførelsesbestemmelser til EØS-aftalen skal Rådet på forslag af Kommissionen fastlægge den holdning, som skal indtages på Unionens vegne til sådanne afgørelser.

Kommissionen forelægger i samarbejde med EU-Udenrigstjenesten udkastet til Det Blandede EØS-Udvalgs afgørelse til vedtagelse i Rådet som Unionens holdning. Kommissionen håber snarest muligt at kunne forelægge forslaget i Det Blandede EØS-Udvalg.

•Nærhedsprincippet (for områder, der ikke er omfattet af enekompetence)

Forslaget er i overensstemmelse med nærhedsprincippet af følgende grunde:

Målet med dette forslag, nemlig at sikre ensartethed på det indre marked, kan ikke i tilstrækkelig grad opfyldes af medlemsstaterne og kan derfor på grund af foranstaltningens virkninger bedre nås på EU-plan.

•Proportionalitetsprincippet
BEGRUNDELSE

1.BAGGRUND FOR FORSLAGET

•Forslagets begrundelse og formål

Ved Rådets afgørelse 2008/780/EF godkendte Unionen fiskeriaftalen for det sydlige Indiske Ocean (aftalen), som oprettede mødet mellem parterne i fiskeriaftalen for det sydlige Indiske Ocean (SIOFA). Inden for SIOFA er mødet mellem parterne ansvarligt for vedtagelsen af foranstaltninger, som skal sikre den langsigtede bevarelse og bæredygtige udnyttelse af fiskeressourcerne inden for SIOFA-området og sikre de marine økosystemer, hvor disse ressourcer forekommer. Sådanne foranstaltninger kan blive bindende for Unionen.

Den holdning, der skal vedtages på Unionens vegne i RFFO'er, fastlægges i øjeblikket i henhold til en totrinsmodel. De vejledende principper og retningslinjer for Unionens holdning fastlægges i en rådsafgørelse for flere år ad gangen, hvorefter holdningen justeres forud for hvert årligt møde mellem parterne i uofficielle kommissionsdokumenter, som drøftes i Rådets arbejdsgruppe.

Hvad angår mødet mellem parterne i SIOFA, fastsættes det i Rådets afgørelse 14404/12 af 5. oktober 2012, at Unionens holdning skal tages op til revision før årsmødet i 2017. Dette forslag tager derfor sigte på at fastlægge Unionens holdning i SIOFA for perioden 2017-2021 og således erstatte Rådets afgørelse 14404/12 af 5. oktober 2012, som vedrører perioden 2012-2016.

•Sammenhæng med de gældende regler på samme område

Denne revision tager sigte på at indarbejde den nye fælles fiskeripolitiks principper og retningslinjer som fastsat i Europa-Parlamentets og Rådets forordning (EU) nr. 1380/2013, idet der også tages hensyn til målene i Kommissionens meddelelse om den fælles fiskeripolitiks eksterne dimension. Endvidere er Unionens holdning blevet tilpasset Lissabontraktaten.

Som det er tilfældet for den nuværende holdning, indeholder følgende holdning generelle principper og retningslinjer og i nødvendigt omfang de særlige forhold, der gør sig gældende for SIOFA. Desuden er standardproceduren for præcisering af Unionens holdning fra år til år blevet indarbejdet i overensstemmelse med medlemsstaternes ønske.

•Sammenhæng med Unionens politik på andre områder

Ikke relevant

2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET

•Retsgrundlag

Denne afgørelse er baseret på traktaten om Den Europæiske Unions funktionsmåde, særlig artikel 43, stk. 2, sammenholdt med artikel 218, stk. 9, hvori det fastsættes, at Rådet på forslag af Kommissionen skal vedtage en afgørelse om den holdning, der indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger. Dette finder anvendelse på den holdning, der skal indtages af Kommissionen på Unionens vegne på mødet mellem parterne i SIOFA.

Europa-Parlamentets og Rådets forordning (EU) nr. 1380/2013 udgør retsgrundlaget for udarbejdelsen af de principper, der skal afspejles i denne holdning.

Følgende afgørelse erstatter Rådets afgørelse 14404/12, som vedrører perioden 2012-2016, og vedrører perioden 2017-2021.

•Nærhedsprincippet (for områder, der ikke er omfattet af enekompetence)

Ikke relevant

•Proportionalitetsprincippet
EUROPA-KOMMISSIONEN Bruxelles, den 24.4.2017 COM(2017) 187 final 2017/0083(NLE) Forslag til RÅDETS AFGØRELSE om indgåelse på Den Europæiske Unions og dens medlemsstaters vegne af protokollen til partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Republikken Usbekistan på den anden side for at tage hensyn til Republikken Kroatiens tiltrædelse af Den Europæiske Union



BEGRUNDELSE Vedlagte forslag udgør det retlige instrument for indgåelse af en protokol til partnerskabs- og samarbejdsaftalen mellem Den Europæiske Union og dens medlemsstater på den ene side og Republikken Usbekistan på den anden side for at tage hensyn til Republikken Kroatiens tiltrædelse af Den Europæiske Union (i det følgende benævnt "protokollen"). Kroatien skal i henhold til sin tiltrædelsesakt tiltræde de internationale aftaler, der er undertegnet eller indgået af Den Europæiske Union og dens medlemsstater ved indgåelse af en protokol til disse aftaler. Partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Republikken Usbekistan på den anden side, i det følgende benævnt "aftalen", blev undertegnet den 21. juni 1996 og trådte i kraft den 1. juli 1999. Efter Rådets afgørelse af ... om undertegnelse på Den Europæiske Unions og dens medlemsstaters vegne og midlertidig anvendelse af protokollen til partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Republikken Usbekistan på den anden side for at tage hensyn til Republikken Kroatiens tiltrædelse af Den Europæiske Union blev protokollen undertegnet i ... den … Den foreslåede protokol gør Republikken Kroatien til kontraherende part i aftalen og forpligter Unionen til at fremlægge den autentiske udgave af aftalen på kroatisk. Kommissionen foreslår Rådet at indgå protokollen på vegne af Den Europæiske Union og dens medlemsstater. Europa-Parlamentet vil blive anmodet om at give sit samtykke til protokollen. 2017/0083 (NLE) Forslag til RÅDETS AFGØRELSE om indgåelse på Den Europæiske Unions og dens medlemsstaters vegne af protokollen til partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Republikken Usbekistan på den anden side for at tage hensyn til Republikken Kroatiens tiltrædelse af Den Europæiske Union RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 207 og 209 sammenholdt med artikel 218, stk. 6, litra a), under henvisning til akten om Republikken Kroatiens tiltrædelse, særlig artikel 6, stk. 2, under henvisning til forslag fra Europa-Kommissionen, under henvisning til godkendelse fra Europa-Parlamentet, og ud fra følgende betragtninger: